ПРОЕКТ

НА НАРЕДБА ЗА ИЗМЕНЕНИЕ И ДОПЪЛНЕНИЕ НА 
Н А Р Е Д Б А 

ЗА СИМВОЛИКАТА НА ОБЩИНА МЪГЛИЖ
Приета с решение на Общински съвет – Мъглиж по т. ............, Протокол № ........ от ....................... г., 

1. Приема Наредба за изменение и допълнение на Наредба за символиката на Община Мъглиж, приета от Общински съвет - Мъглиж.
§ 1. Чл.1. В чл.2 от глава втора точка се изменя, като след думата „герб” се добавя съюзът „и” и думата „девиз” и точката добива следната редакция „Герб и девиз на град Мъглиж”.

Чл.2. Досегашните разпоредби от т.2 до т.8 стават от т.3 до т.9 и се изместват с една разпоредба, като пози начин точките в член 2 добиват следната редакция:

1. Знаме на град Мъглиж;

2. Герб и девиз на град Мъглиж;

3. Официален печат на община Мъглиж;

4. Звание "Почетен гражданин на град Мъглиж"

5. Почетен знак на община Мъглиж;

6. Почетна значка на община Мъглиж;

7. Церемониална огърлица на кмета на община Мъглиж.

8. Почетна книга на град Мъглиж.

Чл.3. Заглавието на Глава Трета от наредбата се изменя, като след думата „герб” се добавя съюзът „и” и думата „девиз”  и добива следната редакция: ГЕРБ И ДЕВИЗ НА ГРАД МЪГЛИЖ.
Чл.4. Досегашния чл.16, ал. 1 се изменя и добива следната редакция 
Чл. 16, ал.1. Формата на герба е т. нар «френски щит», който завършва с изображения на своеобразни кули и надпис «Мъглиж». За централен елемент в него е поставена камбана, а над нея е християнският кръст. От основата се издига пирамида, а зад камбаната са планинските хълмове в пирамидална форма, разположени симетрично. Горната част на герба е оцветена в синьо, а под хоризонтала в кафяво, където в двата ъгъла има по едно цвете с по седем листенца. Под щита, върху прехвърлена през краищата на дъбовите клонки бяла лента, е изписан със златни букви девизът на Мъглиж ,,БЯХ И ЩЕ БЪДА - ЗОВ НА ТВОРЯЩИЯ ДУХ”, завършващ с българския трикольор, разположени от двете страни на лентата. В центъра на лентата е поставена детелина. Гербът завършва със зелен венец от дъбови клонки.
Чл.5. Създава се нов член 23а със следната разпоредба:

Чл.23а. Обикновеният печат на Община Мъглиж е съставен от две окръжности – вътрешна и външна. В центъра на вътрешната окръжност е разположена част от герба на град Мъглиж – френския щит с всички елементи, които са в него. Около герба, в долната половина на кръга е разположен надпис ”Община Мъглиж. В горната половина на  външната окръжност е разположен надпис „Република България”, а в долната – „Област Стара Загора”.
МОТИВИ
ЗА ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА 
НАРЕДБАТА ЗА СИМВОЛИКАТА НА ОБЩИНА МЪГЛИЖ

Приета с решение на Общински съвет – Мъглиж по т. ......., Протокол № ..... от ............. г., 
Наредба за символиката на Община Мъглиж, е приета от Общински съвет – Мъглиж с Решение № 335 от 26.11.2006 г.
Мотиви: В Общински съвет Мъглиж постъпи предложение от Огнян Христов Танев  и  Николай Христов Танев - синове на почетния гражданин на гр. Мъглиж – Христо Танев (починал) за изработеният от него проект за герб на Община Мъглиж.
Христо Танев твори основно в областта на живописта, архитектурния, промишлен и графичен дизайн, пространственото оформление и рекламата. Негово дело са повече от 500 запазени фирмени лога, както и гербовете и знамената на Стара Загора, Димитровград, Чирпан и Гълъбово.

Художникът е и отличен хералдик.

Хералдиката  е направление в семиотиката - езика на символите, и съдържа познания за човека и заобикалящия го свят, както и за генетичното му развитие и предопределеност. Тези познания са тясно свързани с древни легенди на различни култури и етноси. В тях е заложена информация за произхода и развитието, което включва минало, настояще и бъдеще, както и  съдбата във времето на всеки индивид или общност.

Проект за герб на Община Мъглиж:

1. Формата на герба е т. нар "френски щит", с която се  отбелязват държави (населени места) с над хилядолетна история. Мъглиж с достойнство и самочувствие заслужава този вид щит в герба си, като селище с многовековна и богата  история.

2. Над името Мъглиж, щитът завършва със изображения на своеобразни кули (стълбове). Мъглиж не веднъж е бил  стълб в историята на славния български народ  в борбите за свобода и справедливост.

3.За централен елемент в него е поставена камбаната като в  олтар, а над него  е християнският кръст - знакът за религиозната принадлежност. Камбаната е  древен символ призоваващ  вярващите към  добри дела. С нея се оповестява и радост , и мъка. Нейният звън е  началото и края, раждането на свобода, възход, вяра и воля.

4.Зад нея е моделирано пространството така, че да изобрази, географското разположение на града (като административен център на общината) показващ планинските хълмове в пирамидална форма. 

5.А от основата на  олтара се издига пирамида която концентрира цялата енергия и от центъра  преливат в тристепенни пирамидални форми. Тристепенни , като светата троица в християнството и симетрично разположени, като симетрията на живота. Нанесеният хоризонтален диаметър отделя земята от небето или това е линията, която отделя категорично материалния видим от невидимия духовен свят. Може да се нарече още «Линия е на словото» и неговото проявление във времето: «Да бъде!» 
6.Цветово: горната част е оцветена в синьо - символизираща небето , а под хоризонтала в кафяво - символизиращ земята.

7.Под камбаната се намира центърът на реалността(центърът на живота).

8. В долната част символизираща  Земята, в  цвят кафяво в  двата ъгъла има цветя със 7 листенца, които са    изобразявани още в тракийските мозайки  и символизиращи – просперитета

9. Под щита, върху прехвърлена през краищата на дъбовите клонки бяла лента  е изписан със златни букви девизът на Мъглиж  ,,БЯХ И ЩЕ БЪДА ЗОВ НА ТВОРЯЩИЯ ДУХ”, завършващ с българският трикольор, разположени от двете страни на лентата.

10.В центъра на лентата е поставен друг символ - детелина, която изобразява силата, борбеността , която води до победа, свобода, благоденствие.

11. Гербът завършва със зелен венец от дъбови клонки - символизиращи мъдростта.

Проекто наредбата е публикувана на официалната интернет – страница на Община Мъглиж.

Предвид горното и на основание чл. 26, ал. 4 от ЗНА, предложения по проекта могат да се изпращат на електронна поща ob_maglizh@mail.bg в срок до 18 март 2020 година включително.
